OpenLLM-France/wikimedia huggingface dataset:
# John Cairncross

John Cairncross (Lesmahagow, Hegoaldeko Lanarkshire, 1913ko uztailaren 25a - Herefordshire, 1995eko Urriaren 8a) britainiar funtzionari, itzultzaile idazle eta sobietar espioia izan zen, Cambridgeko bostetako bat.
Glasgow, Sorbona eta Cambridgeko unibertsitateetan ingelesa eta alemana ikasi zituen. 1930eko hamarkadatik funtzionarioa izan zen eta 1936an James Klugmannek, Alderdi Komunista Britainiarrekoak, sobietarrentzat lan egiteko errekrutatu zuen Kanpo Arazoetako Ministerioan lanean ari zela. Bigarren Mundu Gerran, dokumentazio enkriptatua eman zion Sobietar Batasunari.
1952an aitorpen sekretu bat egin zion MI5i eta immunitatea jaso zuen. Funtzionario-lana galdu eta Estatu Batuetara joan zen. 1967tik itzultzaile lanetan aritu zen FAOn. 1981ean Margaret Thatcherrek Legebiltzarrari jakinarazi zion Cairncross espioia izan zela.

## Lanak

* New Light on Molière: Tartuffe, Elomire Hypocondre (Librairie Droz, 1956)
* Molière bourgeois et libertin (Nizet, 1963)
* After Polygamy Was Made a Sin: The Social History of Christian Polygamy (Routledge, 1974)
* Things to come: the world food crisis, the way out (Food and Agricultural Organization of the United Nations, 1974).
* An Approach to Food and Population Planning (Food and Agricultural Organization of the United Nations, 1978)
* Population and Agriculture in the Developing Countries (Food and Agricultural Organization of the United Nations, 1980).
* La Fontaine Fables, And Other Poems (Colin Smythe, 1982)
* L'Humanité de Molière (Nizet, 1988)
* The Enigma Spy: An Autobiography (Century, 1997)

### Itzulpenak

* Iphigenia; Phaedra; Athaliah (Racine, Penguin Classics, 1963)
* Andromache; Britannicus; Berenice (Racine, Penguin Classics, 1967)
* The Cid, Cinna, The Theatrical Illusion (Corneille, Penguin Classics, 1975)
* Polyeuctus, The Liar, The Nicomedes (Corneille, Penguin Classics, 1980)
* La Fontaine Fables and Other Poems (La Fontaine, Colin Smythe, 1982)

## Kanpo estekak

* Datuak: Q528192
# John Cairns

John Forster Cairns (Oxford, Ingalaterra, 1922ko azaroaren 21a - 2018ko azaroaren 12a) biologo ingelesa izan zen.

## Biografia

1952an, medikuntzako doktore egin zen Oxfordeko Unibertsitatean. Ondoren, Australian aritu zen zenbait urtez gripearen eta baztangaren birusaren ugalketa aztertzen. 1957an, Kaliforniako Teknologia Institutuan jardun zuen lanean DNAren errepikapenaren inguruan.
Australiara itzuli zen baztangaren birusaren inguruan lan egiteko, eta, 1960an, Estatu Batuetan lan egin zuen A. Hersheyren laborategian. Escherichia coli bakterioaren DNA aztertu zuen, eta 1963an jakin zuen DNA molekulek Y forma zutela. 1963-1968 urteetan, Cold Spring Harbor laborategiko zuzendari izan zen, eta, 1973tik aurrera, Mill Hill (Londres) laborategikoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1699519
# John C. Breckinridge

John Cabell Breckinridge (Lexington, Kentucky, 1821eko urtarrilaren 16a - ibidem, 1875eko maiatzaren 17a) estatubatuar abokatu, politikari eta militarra izan zen. Ameriketako Estatu Batuetako 14. presidenteordea izan zen 1857tik 1861era.
1848ko Estatubatuar-Mexikar Gerran parte hartu zuen, baina ez zuen borrokatu. Ameriketako Estatu Batuetako Alderdi Demokratako kide izan zen eta 1849an Kentuckyko Kongresuko kide hautatu zuten. 1851n Estatu Batuetako Ordezkarien Ganberako kide hautatu zuten.
1857tik 1861era herrialdeko presidenteorde izan zen James Buchananen lehendakaritzan. 1861ean senatari hautatu zuten.
Esklabotzaren aldekoa izan zen eta 1861ean armada konfederatuan sartu zen. Ameriketako Estatu Batuetako Gerra Zibileko zenbait guduetan borrokatu zuen 1865eko otsailan Konfederazioko Gerra Idazkari izendatu zuten arte. Gerra amaitzean atzerrira ihes egin zuen eta hiru urte geroago itzuli ahal izan zen 1868ko amnistiarekin.
* Datuak: Q273212
* Multimedia: John Cabell Breckinridge / Q273212
# John Butler Yeats

John Butler Yeats (Lawrencetown, Down konderria, 1839ko martxoaren 16a - New York, 1922ko otsailaren 3a) irlandar margolaria izan zen.
Trinity Collegen ikasi zuen eta Elkarte Filosofiko Unibertsaleko kide izan zen. Abokatu lanetan hasi zen, baina 1867tik margolaritzan aritu zen. Irlandatik, Britainia Handitik eta Estatu Batuetatik enkarguak jaso zituen eta erretratu asko margotu zituen. 1907an Estatu Batuetara bidaiatu zuen alabetako batekin eta ez zen inoiz Irlandara itzuli.
William Butler Yeats idazlearen eta Jack Butler Yeats margolariaren aita izan zen.

## Iruditegia

* W. B. Yeatsen erretratua (1900)
* Autoerretratua (1919)
* Constance Markievicz kondesaren erretratua (1922 baino lehen)

## Kanpo estekak

* Datuak: Q2356757
* Multimedia: John Butler Yeats / Q2356757
# John C. Reilly

John Christopher Reilly (Chicago, Illinois, 1965eko maiatzaren 24a) estatubatuar aktore, abeslari, ekoizle, gidoigile eta umorista bat da.

## Filmografia

| Urtea | Filma | Pertsonaia | Oharrak |
| 1989 | Casualties of War | Herbert Hatcher | |
| 1989 | We're No Angels | Fraide gaztea | |
| 1990 | Days of Thunder | Buck Bretherton | |
| 1990 | State of Grace | Stevie McGuire | |
| 1992 | Shadows and Fog | komisaldegiko polizia | |
| 1992 | Out on a Limb | Jim Jr. | |
| 1992 | Hoffa | Pete Connelly | |
| 1993 | What's Eating Gilbert Grape | Tucker Van Dyke | |
| 1994 | The River Wild | Terry | |
| 1995 | Dolores Claiborne | Frank Stamshaw | |
| 1995 | Georgia | Herman | |
| 1996 | Hard Eight | John Finnegan | |
| 1996 | Boys | Kellogg Curry | |
| 1997 | Nightwatch | Bill Davis inspektorea | krediturik gabe |
| 1997 | Boogie Nights | Reed Rothchild | |
| 1998 | Hellcab | Steve | |
| 1998 | The Thin Red Line | Storm sarjentua | |
| 1999 | The Settlement | Pat | |
| 1999 | Never Been Kissed | Augustus Strauss | |
| 1999 | For Love of the Game | Gus Sinski | |
| 1999 | Magnolia | Jim Kurring | |
| 2000 | The Perfect Storm | Dale 'Murph' Murphy | |
| 2001 | The Anniversary Party | Mac Forsyth | |
| 2002 | The Good Girl | Phil Last | |
| 2002 | Gangs of New York | Happy Jack | |
| 2002 | Chicago | Amos Hart | |
| 2002 | The Hours | Dan Brown | |
| 2003 | Anger Management | Vello Arnie Shankman | krediturik gabe |
| 2003 | Piggie | | |
| 2004 | The Aviator | Noah Dietrich | |
| 2004 | Criminal | Richard Gaddis | |
| 2005 | Are You the Favorite Person of Anybody? | | laburmetraia |
| 2005 | Dark Water | Murray jauna | |
| 2006 | A Prairie Home Companion | Lefty | |
| 2006 | Talladega Nights: The Ballad of Ricky Bobby | Cal Naughton, Jr. | |
| 2006 | Tenacious D in The Pick of Destiny | Sasquatch | krediturik gabe |
| 2007 | Year of the Dog | Al | |
| 2007 | Walk Hard: The Dewey Cox Story | Dewford "Dewey" Cox | gidoigile gisa ere bai |
| 2007–2010 | Tim and Eric Awesome Show, Great Job! | Steven Brule doktorea | telesaila: 25 atal |
| 2008 | The Promotion | Richard Wehlner | |
| 2008 | Step Brothers | Dale Doback | gidoigile gisa ere bai |
| 2009 | 9 | 5 | ahotsa |
| 2009 | Zombieland | bainuko zonbia | krediturik gabe |
| 2009 | Cirque du Freak: The Vampire's Assistant | Larten Crepsley | |
| 2010 | Check It Out!, With Steve Brule | Steve Brule doktorea | telesaila gidoigile eta ekoizle gisa ere bai |
| 2010 | The Extra Man | Gershon | |
| 2010 | Tim and Eric Awesome Show, Great Job! Chrimbus Special | Steve Brule doktorea | Telefilma |
| 2010 | Cyrus | John | |
| 2011 | Cedar Rapids | Dean Ziegler | |
| 2011 | Fight For Your Right Revisited | Mike D (B-Boys 2) | laburmetraia |
| 2011 | We Need to Talk About Kevin | Franklin | |
| 2011 | Terri | Fitzgerald jauna | |
| 2011 | Carnage | Michael | |
| 2012 | Tim and Eric's Billion Dollar Movie | Taquito | |
| 2012 | The Dictator | Clayton | kameoa |
| 2012 | Wreck-It Ralph | Wreck-It Ralph | ahotsa |

## Kanpo estekak

* John C. Reilly aktorearen IMDBko fitxa irakurgai (Ingelesez)
* Datuak: Q223110
* Multimedia: John C. Reilly / Q223110
# John Burgoyne

John Burgoyne (Sutton, Bedfordshire, 1722ko otsailaren 24a - Londres, 1792ko abuztuaren 4a) britainiar jeneral, antzerkigile eta politikaria izan zen.
Hainbat gudutan parte hartu zuen Zazpi urteko gerran, bereziki 1762ko Portugalgo Kanpainan.
Hala ere, ezagunagoa da Ameriketako Estatu Batuen Independentzia Gerran egindako lanagatik. Kanadatik hegoalderako inbasioa zuzendu zuen. Bi gudu egin zituen Saratogatik gertu eta iraultzaileek inguratu zuten. 1777ko urriaren 17an, bere armadaren errenditzea sinatu zuen. Ingalaterrara itzuli ahal izan zen, non porrotagatik kritikatua izan zen.
Antzerkigile eta Komunen Ganberako kide ere izan zen 1761etik 1792ra.

## Lanak

* The Dramatic and Poetical Works of the Late Lieut. Gen. J. Burgoyne, London 1808. Facsimile ed., 2 vols. in 1, 1977, Scholars' Facsimiles & Reprints, ISBN 978-0-8201-1285-5.
* The Maid of the Oaks (1774, staged by David Garrick with music by François Barthélemon)
* The Camp (1778) possible collaboration with Sheridan
* The Lord of the Manor (1780)
* The Heiress (1786)
* Richard Coeur de Lion (1786)

## Kanpo estekak

* Datuak: Q436775
* Multimedia: John Burgoyne / Q436775
# Homotima

Homotima Gelechiidae familiako tximeleta genero bat da. Bere espezie tipoa Homotima purpurata da.

## Espezieak

| Espeziea | Irudia | Egoera |
| Homotima purpurata | | daturik gabe |

## Kanpo estekak

* Datuak: Q5891801
# Homotopia

Topologian, eta zehatzago topologia aljebraikoan, espazio topologiko baten bi aplikazio jarraitu beste batean homotopoak direla esaten da horietako bat "etenik gabe deforma" badaiteke bestean.

## Definizio formala

Bi aplikazio jarraitu $f,g:X\to Y$ homotopoak direla esaten da beste aplikazio bat baldin badago (jarraitua ere bai) $H:X\times [0,1]\to Y$non:
    $H(x,0)=f(x)\,$
    $H(x,1)=g(x)\,$
Adibide garrantzitsu bat zirkulutik $X$ espazio batera egindako mapatze-motak (homotopia-motak) dira.
    $S^{1}\to X\,$
ondoriozko egitura funtsezko talde garrantzitsua da.

## Kanpo estekak

* Datuak: Q746083
* Multimedia: Homotopy / Q746083
# Homotezia

Homotezia planoaren edo espazioaren eraldaketa geometrikoa da, non bi baldintza betetzen diren: puntu bakoitza eta bere irudia homotezia-zentroa deituriko O puntu finko batekin lerrokatzen dira, eta λ erlazio konstantea ezartzen da homotezia-zentroa puntu bakoitzarekin eta bere irudiarekin lotzen duten segmentuen artean. Homotezian jatorrizko objektuaren eta eraldatuaren arteko antzekotasun erlazioa dago.
O puntuan zentroa eta λ arrazoia dituen homotezia formula honekin definitzen da:
    h $_{O,λ}$ (X) = O + λ (X - O).

## Kanpo estekak

* Datuak: Q583960
* Multimedia: Homothety / Q583960
# Homotherium latidens

Homotherium latidens Europan behe Pleistozenon bizi zen Homotherium generoko felido bat izan zen.
Sable-hortz tigre motako espezie honen fosil bat Bizkaiko Luzueroko harrobian topatu zuten.

## Erreferentziak

* ↑ Antón, M & A. Galobart. (1999). «Neck function and predatory behaviour in the scimitar-tooth cat Homotherium latidens (Owen)» Journal of Vertebrate Paleontology 19 (4): 771-784..
* ↑ Gallego, Juanma. (2015-07-05). «Paleontologiak mundu aldakor hau ulertzeko informazioa ematen du» Berria.

## Kanpo estekak

* Datuak: Q5901456
* Multimedia: Homotherium latidens / Q5901456
# Homozigoto

Bizidun diploideetan, organismo bat homozigotoa da gene batekiko gene horren bi alelo berdinak dituenean. Hots, homozigotoak gene bereko bi alelo berdinak ditu.
Homozigotoari ere arraza purukoa deritzo.
Esaterako, ilarraren haziaren kolorea mugatzen duen geneak bi alelo ditu: batek hori kolorea eragiten du (A), eta besteak kolore berdea (a). Alelo gainartzailea A da (horrek esan nahi du heterozigoto guztiak -Aa- horia izango dutela fenotipoa).
AA organismoa homozigoto gainartzailea izanen da, eta aa homozigoto azpirakorra.

## Ikus, gainera

* Heterozigoto

## Kanpo estekak

* Datuak: Q49985
# Homozistinuria

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Homozistinuria metionina izeneko aminoazidoaren metabolismoaren gaixotasun hereditario bat da, sarritan zistationina beta sintasa entziman akats bat eragiten duena. Herentziazko gaixotasun bat da, herentzia autosomiko errezesiboko patroi batekin adierazten dena; horrek esan nahi du haur batek gaixotasuna izateko genearen kopia akastun bat heredatu behar duela, bi gurasoen entzima horretarako kodifikatzen duena hain zuzen ere.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q994859
* Multimedia: Homocystinuria / Q994859
# Homps (Aude)

Homps (okzitanieraz Omps, frantsesez eta ofizialki: Homps) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q633802
* Multimedia: Homps (Aude) / Q633802
# Homs

Homs (arabieraz حمص, Ḥimṣ), aspaldiko denboretan Emesa (antzinako grezieraz: Ἔμεσα, Emesa) deitua, erdialdeko Sirian dagoen Homs eskualdeko hiriburua da. Orontes ibaiaren ondoan dago, Siriako itsasaldearen eta barnealdearen artean dagoen igarobide natural bakarrean. 2004an 652.609 biztanle zituen.

## Klima

Datu klimatikoak (Homs) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 11.1 | 13.0 | 16.6 | 21.6 | 27.0 | 30.8 | 32.3 | 32.8 | 31.3 | 26.9 | 19.1 | 12.5 | 22.9 |
| Batez besteko tenperatura minimoa (°C) | 2.8 | 3.3 | 5.6 | 9.2 | 13.0 | 17.1 | 19.8 | 20.1 | 17.5 | 12.7 | 7.0 | 3.8 | 11 |
| Pilatutako prezipitazioa (mm) | 95.1 | 76.5 | 56.4 | 33.3 | 13.0 | 2.6 | 0.2 | 0 | 2.4 | 21.1 | 48.1 | 80.7 | 429.4 |
| Prezipitazio egunak (≥ 1 mm) | 13 | 15 | 10 | 6 | 3 | 0 | 0 | 0 | 1 | 4 | 7 | 11 | 70 |
| Iturria: World Meteorological Organization ||||||||||||||

## Ekonomia

Nekazaritza eskualde aberats baten merkataritzagunea da. Fruituak eta laboreak ziren oraintsu arteko uzta, baina, Orontes ibaian presa bat egin zenetik ureztaturiko lurren hedadura gehitu delarik, kotoia eta azukre-erremolatxa ere landatzen dira. zeta eta larrugintza, petrolio findegia, oihalgintza, kimika industria eta azukregintza dira ekonomiaren oinarriak

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Homs Britannica.com
* ↑ Siriako biztanleria Citypopulation.de

## Kanpo estekak

* Datuak: Q131301
* Multimedia: Homs / Q131301
# Jessie (telesaila)

Jessie Estatu Batuetako telesaila da, Disney Channel telebistakoa. 2011ko irailaren 30an ikusi zen lehen aldiz.

## Kanpo estekak

* Datuak: Q659653
* Multimedia: Jessie (2011 TV series) / Q659653
# Jessica von Bredow-Werndl

Jessica von Bredow-Werndl (Rosenheim, Alemania, 1986ko otsailaren 16a) alemaniar zaldizkoa da; zaldi-heziera modalitatean aritzen da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), bi domina eskuratu zituen. Zaldi-heziera banaka proban (urrezko domina, Tsf Daleraren gainean), Isabell Werth alemaniarrari (zilarrezko domina, Bella Rose 2ren gainean) eta Charlotte Dujardin britainiarrari (brontzezko domina Gioren gainean) aurrea hartuz, urrezkoa lortu zuen. Zaldi-heziera taldeka proban, berriz, Alemaniako taldea osatzen zuten Dorothee Schneider (Showtime Frhren gainean), Isabell Werth (Bella Rose 2ren gainean) eta Jessica von Bredow-Werndl-ek (Tsf Daleraren gainean) urrezkoa lortu zuten.
2024ko Udako Olinpiar Jokoetan ere urrezko domina eskuratu zuen kategoria bietan. TSF Dalera BB izeneko zaldiarekin aritu zen lehian.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zaldi heziera banaka. Gioren gainean |
| 2020 | Tokio Japonia | 01 ! | Zaldi heziera taldeka. Gioren gainean. |
| 2024 | Paris Frantzia | 01 ! | Zaldi heziera banaka. TSF Dalera BBren gainean. |
| 2024 | Paris Frantzia | 01 ! | Zaldi heziera taldeka. TSF Dalera BBren gainean. |

## Gainerako jarduerak

Urrezko domina bat irabazi zuen 2018ko Munduko Doma Txapelketan, eta hiru domina Europako Zaldi-heziera Txapelketan, 2015 eta 2019an.

## Erreferentziak

* ↑ (Gaztelaniaz) «Ecuestre von BREDOW-WERNDL Jessica - Juegos Olímpicos de Tokio 2020» .. (Noiz kontsultatua: 2021-08-13).
* ↑ Zaldi-heziera banaka. Emaitzak 2020 olympedia.org (Ingelesez)
* ↑ Zaldi-heziera taldeka. Emaitzak 2020 olympedia.org (Ingelesez)
* ↑ «Olympedia – Jessica Von Bredow-Werndl» www.olympedia.org (Noiz kontsultatua: 2021-08-04).
* ↑ (Alemanez) «Jessica von Bredow-Werndl» Team Deutschland (Noiz kontsultatua: 2021-08-04).

## Kanpo estekak

* Datuak: Q16752978
* Multimedia: Jessica von Bredow-Werndl / Q16752978
# Jessie Boucherett

Jessie Boucherett, jaiotzez, Emilia Jessie Boucherett (North Willingham, Ingalaterra, 1825eko azaroa - ib.1905eko urriaren 18a) emakumeen eskubideen aldeko ekintzaile ingelesa izan zen.

## Bizitza

1825eko azaroan jaio zen North Willinghamen, Market Rasen inguruan (Lincolnshire) . Aitona Ayscoghe Boucherett teniente koronela izan zen. Lau Byerley andereñoen eskolan hezia izan zen (Josiah Wedgwood-en alabak, Thomas Byerley-ren bazkidea), Avonbank-en, Strat-on-Avon. Han, Gaskell andrea ikasle izan zen.
Emakumeen eskubideen alde Boucherettek egindako jarduera English Woman's Journalen irakurketan oinarritu zen. Irakurketa horrek bere helburuak islatzen zituen, eta Edinburgoko Aldizkarian artikulu bat argitaratu zen XIX. mendearen erdiko urteetan Ingalaterran zeuden emakume 'azaleko' ugarien arazoei buruz. Garai hartan, gizonak baino emakume gehiago zeuden biztanlerian.
1865eko azaroaren 21ean, Jessie Boucherett-ek, Barbara Bodichon eta Helen Taylorren laguntzarekin, Parlamentuan erreforma bat egiteko ideia planteatu zuen, emakumeen botorako eskubidea lortzeko, eta hori ez zen erraza izan, kontzientziazio- eta sentsibilizazio-kanpainak egin behar izan baitziren.
Barbara Bodichon eta Adelaide Anne Procterrekin, Boucherett-ek 1859an Emakumearen Enplegua Sustatzeko Elkartea sortzen lagundu zuen. 1926an, Emakumearen Prestakuntza Sustatzeko Elkartea bihurtu zen, gero, Futures for Women ongintza-erakunde erregistratua.
1859an, Boucherett eta Procter Langham Place Taldean sartu ziren, 1857 eta 1866 artean aktibo egon zen emakumeen egoera hobetzeko kanpaina egin zuen talde txiki, baina zehatz bat zen. Boucherett emakumeen sufragio-mugimenduaren sustatzailea izan zen, eta Emakume Ezkonduen Jabetzaren Legearen defendatzaile sendoa. Englishwoman's Review sortu zuen 1866an, eta 1870era arte argitaratu zuen, Lydia Beckerrekin Women's Suffrage Journal sortu zuen arte.

## Lanak

* Emakume gazteentzako autolaguntzari buruzko aholkuak, 1863
* Emakumearen egoera Frantzian ', 1868
* 'Nola hornitu, azaleko emakumeentzat ', Josephine Butler, ed., Trabajo de las mujeres y cultura de las mujeres, 1869
* 'Emakumearen industria-egoera', Theodore Stanton, arg., The Woman Question in Europe, 1884
* Emakume langileen egoera eta fabrikako legeak, Helen Blackburn, 1896

## Erreferentziak

* ↑ Boucherett, Emilia Jessie. (Noiz kontsultatua: 2022-05-22).
* ↑ History of the Society at sptw.org, the web site of the Society for Promoting the Training of Women (accessed 23 March 2008)
* ↑ Jessie Boucherett
* ↑ Futures for Women at futuresforwomen.org.uk, the web site of Futures for Women (accessed February 2014)
* ↑ Phillips, Melanie. The Ascent of Woman: A History of the Suffragette Movement and the Ideas Behind It. London: Abacus, 2004. ISBN 0-349-11660-1. p. 132.

## Bibliografia

* F.Hays, Eguneko emakumeak, 1885.

## Kanpo estekak

* Datuak: Q6187638
# Jessie Buckley

Jessie Buckley (Killarney, 1989ko abenduaren 28a) irlandar aktorea eta abeslaria da. 2008an BBCren I'd Do Anything talentu lehiaketan parte hartu eta bigarren sailkatuz hasi zuen ibilbidea. Ondoren West Enden lan egin eta Royal Academy of Dramatic Art antzerki eskolan ikasi zuen. BBCren hainbat telesailetan egin du lan, besteak beste, Taboo (2017) eta The Woman in White (2018).
Lehen film papera Beast (2017) thrilleran burutu zuen. Hurrengo paperak Wild Rose (2018) musikal filmean, Chernobyl (2019) minisailan, I'm Thinking of Ending Things (2020) suspentse filmean, edota Fargo (2020) telesailaren laugarren denboraldian izan ditu. The Lost Daughter (2021) filmean egindako lanagatik Taldeko emakumezko aktore onenaren Oscar Sarirako izendatu zuten.

## Kanpo estekak

* Datuak: Q6187642
* Multimedia: Jessie Buckley / Q6187642
# Jessica Wik

Jessica Marie Wik (Samuelsson, Suedia, 1992ko urtarrilaren 30a) suediar futbolaria da. 2013-14 denboraldian Australiako W-League Club Melbourne Victory taldean jokatu zuen. Ezkerra da nagusiki, nahiz eta eskuinaldean ere jokatzen duen.

## Kirol ibilbidea
### Linkoping, 2010-17

Wik Smedby AIS taldeko Linkopings FC taldean sartu zen 2010ean, baina Smedby-ra itzuli zen. 2011ko azaroan lehen taldean postua irabazi ondoren Linkopings-ekin kontratua luzatu zuen.

### Melbourne Victory, 2013-14

Wik Melbourne Victory garaipenera batu zen 2013-14 denboraldiaren aurretik, eta 2014ko Australiako urteko jokalari izendatu zuten

### Arsenal, 2017-19

2017ko abuztuaren 18an, denboraldi berriaren aurretik Arsenal-ek iragarri zuen Wik fitxatu zutela. 2019ko martxoan Wik-ek Arsenal utzi zuen FC Rosengard-en jokatzeko.

### FC Rosengard, 2019

2019an, Wik Suediara itzuli zen, Frantziako FIFA Women's World Cup-ean 2019ko FIFAren taldekide izateko aukerak areagotzeko. FC Rosengard-ekin sinatu zuen eta 2019 Damallsvenskan denboraldian zazpi partidatan jokatu zuen. Rosengard-ek lehen postuan amaitu zuen denboraldia 14-1-7 errekor-arekin.

## Nazioarteko palmaresa

2011ko Azaroaren 22an, Wik-ek Suediako senior talde nagusiarentzat debut-a egin zuen Kanadari 2-1-eko galera batean.

### Kluba
#### Melbourne Victory FC

* W-League: 2013 – 14

#### Linköpings FC

* Svenska Cupen: 2013 – 2014 – 14
* Svenska Supercupen: 2010
* Damallsvenskan: 2016

#### Arsenal

* WSL Kopa: 2017 – 18

#### FC Rosengard

* Damallsvenskan: 2019

### Nazioartekoa
#### Suedia

* UEFA Women 's Under-19 Championship: 2012 UEFA Women' s Under-19 Championship
* Udako Olinpiar Jokoak: zilarrezko domina 2016

## Erreferentziak

* ↑ «Sweden - J. Wik - Profile with news, career statistics and history - Women Soccerway» uk.women.soccerway.com (Noiz kontsultatua: 2022-01-13).

## Kanpo estekak

* Datuak: Q13604261
* Multimedia: Jessica Samuelsson (association football player) / Q13604261